Zombie Revenge

**Zombie Revenge,** ճապոնական համակարգչային խաղ, թողարկվել է 1999 թվականին որպես արկադային տեսախաղ Dreamcast կոնսուլների համար։ Zombie Revenge-ը The House of the Dead շարքի խաղերից է։

Զարգացման փուլում խաղն ունեցել է *The House of the Dead Gaiden* անվանումը*,* որը ավելի ուշ փոխվել է *Zombie Revenge*։ Dreamcast-ում խաղի թողարկումից հետո դիտարկվել է Acclaim Entertainment-ի հնարավոր պորտը PlayStation 2 կոնսոլի համար, որը այնուամենայնիվ չեղարկվել է։

## Խաղի ընթացք
Ի տարբերություն *The House of the Dead* հիմնական խաղերի, որոնք ռելսային երկիծանքի ժանրով են ստեղծվել, *Zombie Revenge-ը* դասական եռաչափ *beat ’em up* նախագիծ է։

Խաղացողը կարող է ընտրել երեք կերպարներից մեկին, որոնցից յուրաքանչյուրը տիրապետում է տարբեր մակարդակի ձեռնամարտի ճարպկության։ Խաղը ունի կոոպերատիվի անցման ռեժիմ։ Զոմբիների և բոսսերի դեմ պայքարելու համար խաղում ներկայացված են զենքերի բազմապիսի տեսակներ։ Խաղացողը հնարավորություն ունի համատեղել հարձակումները, միառժամանակ օգտագործելով հրազեն և հասցնել ոտքով հարվածներ հակառակորդին։

Zombie Revenge-ը ունի մի քանի խաղային ռեժիմներ, որոնք հասանելի են գլխավոր մենյուում․ առկադի ռեժիմ, պայքար շեֆի դեմ, մարտական ռեժիմ, ինչպես նաև մարզասրահ։ Visual Memory-ի Dreamcast տարբերակում գոյություն ունեին երեք բեռնվող մինի խաղեր։ Դրանք են *Zombie Revenge Raising*, *Zombie Fishing*, և *Zombie Doubt*։

## Սյուժե
Խաղի գործողությունը զարգանում է U. D. S հույժ գաղտնի կառավարության նախագծի շուրջ, որի խնդիրն է օգտագործել զոմբիներին ռազմական նպատակներով։

Մեկ տարի անց նախագիծը դուրս է գալիս վերահսկողությունից, և քաղաքը, որտեղ անցկացվել են հիմնական հետազոտությունները, հայտնվում է զոմբիների կողմից գրավված և գրեթե ամբողջությամբ ոչնչացված վիճակում։ AMS ակադեմիայի երեք գործակալներ՝ Սթիք Բրայթլինգն, Լինդա Ռոտտանն և Ռիկի Բիսիջիման, ուղևորվում են քաղաք՝ բոլոր թշնամիներին վերացնելու և հայտնաբերելու առեղծվածային անձնավորությանը, որը հայտնի է Զեդ անունով և կապ ունի U.D.S-ի միջադեպի հետ։ Զեդի հետ հանդիպումից հետո գլխավոր հերոսները իմանում են, որ նա ցանկանում է վրեժ լուծել իր ծնողներից, ովքեր սպանվել են ծրագրի շրջանակներում։ Զեդը սկսել է արհամարհել բոլոր մարդկանց, նա ցանկանում էր բոլորին վերածել զոմբիների՝ տարածելով U. D. S.-ի կողմից մշակված վիրուսը, AMS գործակալներին հաջողվում է կանխել դա և փրկել մարդկությանը։

Սյուժեի առումով Zombie Revenge-ը The House Of The Dead շարքի սփին-օֆֆն է։ Այն պարունակում է բազմաթիվ մանրամասներ վերցված առաջին խաղից The House Of The Dead։ Zombie Revenge-ի և The House Of The Dead-ի թշնամիները արտաքին նմանություններ ունեն, իսկ գլխավոր հերոսները, ինչպես բնօրինակ խաղում, AMS գործակալներն են: Հիշատակվում են նաև Թոմաս Ռոգանը և նրա գործընկեր Ջինն։ Բացի այդ, Zombie Revenge-ում ներկայացված է դոկտոր Կուրիենի առանձնատունը, որը կոչվում է «The House of the Dead» և առկա է որպես առանձին խաղային փուլ:

## Գնահատականներ

Zombie Revenge ստացել է ոչ միանշանակ գնահատականներ խաղային հրատարակությունների և գրախոսների կողմից։ Վեբ ագրեգատորի վրա Ունի Metacritic վարկանիշ 100-ից 60-ը: Իր հերթին, Game Rankings Dreamcast-ում Zombie Revenge-ի տարբերակն ունի 66,92% դրական ակնարկներ։ Ամենացածր գնահատականները եղել են  IGN, GameSpy, GameSpot и *Game Revolution* խաղերից։ Հիմնական թերություններից գրախոսները նշել են մակարդակների երկար բեռնում, դժվարություն, կերպարների անաշխատունակությունը և սյուժեի ոչ օրիգինալությունը։ Հատուկ քննադատության է ենթարկվել ձայնի որակը և ամբողջ հնչյունավորումը որպես ամբողջություն։ Որոշ գրախոսներ զուգահեռներ են անցկացրել նաև Resident Evil խաղերի շարքի հետ, Zombie Revenge gameplay-ի մասնակի նմանությունը հակասական արձագանք է ստացել առանձին քննադատների կողմից։ Խաղի դրական կողմերից առանձնացվել է խաղի գրաֆիկական կատարումը։

## Նշումներ

## Ծանոթագրություններ

## Արտաքին հղումներ
* ''Zombie Revenge'' GameFAQs-ում
* ''Zombie Revenge'' Arcade-History-ում